Diari Oficial de la Generalitat Valenciana


Sumari del DOGV 9957, del 15-10-2024 (2024/10818)

RESOLUCIÓ de 27 de setembre de 2024, per la qual es proveïxen pel sistema de lliure designació tres de les vacants anunciades per la convocatòria número 102/2024, de 14 de juny de 2024, i se’n declara deserta una altra.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10236

CVE
:   MERP-N-4073-17677

Data del document
:   27-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Vista la Resolució de 14 de juny de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la llavors denominada Conselleria de Medi Ambient, Aigua, Infraestructures i Territori, convocatòria número 102/2024.

Vistos els informes preceptius i vinculants, de 12 de juliol de 2023, emesos per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 102/2024, pel procediment de lliure designació, dels llocs de treball núm. 3194, 23642, 25101 i 29384, actualment adscrits a esta Conselleria de Medi Ambient, Infraestructures i Territori.

Tenint en compte les sol·licituds de participació presentades dins del termini conferit en la convocatòria, i d'estes les admeses i excloses per la Direcció General de Funció Pública.

Respecte al lloc núm. 23487, secretari/ària conseller/a, analitzats els historials professionals de competències i capacitats aportats pels candidats admesos, s'ha considerat que l'aspirant María Isabel Monteagudo Ochando resulta més idònia per a l'adjudicació del lloc número 23840 amb caràcter definitiu, en atenció als seus coneixements, experiència en la matèria i en l'acompliment del lloc, i implicació i professionalitat en l'exercici de les seues funcions, així com pel seu coneixement de l’estructura, organització i funcionament d'esta Conselleria.

Quant al lloc núm. 29622, coordinador/a assessor/a, analitzats els historials professionals de competències i capacitats aportats pels candidats admesos, s'ha considerat que l'aspirant Candelaria López Egea resulta més idònia per a l'adjudicació del lloc número 29293 amb caràcter definitiu, en atenció als seus coneixements, experiència en la matèria i en l'acompliment del lloc, i implicació i professionalitat en l'exercici de les seues funcions, així com pel seu coneixement de l'estructura, organització i funcionament d'esta conselleria.

Quant al lloc núm. 25260, cap Secretaria director/a general, adscrit a la Direcció General d'Infraestructures i Projectes Urbans, analitzats els historials professionals de competències i capacitats aportats pels candidats admesos, s'ha considerat que l'aspirant Ana María Domingo Juan resulta més idònia per a l'adjudicació del lloc número 25969 amb caràcter definitiu, en atenció als seus coneixements, experiència en la matèria i en l'acompliment del lloc i implicació i professionalitat en l'exercici de les seues funcions, així com pel seu coneixement de l'estructura, organització i funcionament d'esta conselleria.

Finalment, respecte al lloc núm. 3194, vista la remodelació de l'estructura d'esta conselleria i els canvis en la titularitat d'alguns dels seus òrgans superiors i directius, inclosa la Subsecretaria, no es considera oportuna la seua cobertura en este moment.

Vist que la present resolució ha sigut fiscalitzada de conformitat.

De conformitat amb el que es disposa en la base quarta de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com la Resolució de 12 d'agost de 2024, del conseller de Medi Ambient, Infraestructures i Territori, per la qual es deleguen determinades competències en els diferents òrgans de la Conselleria,

RESOLC

*Primer*

Nomenar María Isabel Monteagudo Ochando, funcionària de carrera del subgrup C2, amb ITE 2063[...]Q0, secretària conseller, lloc de treball número 23303, subgrup C1/C2, nivell competencial 18 i complement específic E038.

*Segon*

Nomenar Candelaria López Egea, funcionària de carrera del subgrup C1, amb IRY 7100[...]A0, coordinadora assessora, lloc de treball número 29373, subgrup C1, nivell competencial 22 i complement específic E047.

*Tercer*

Nomenar Ana María Domingo Juan, funcionària de carrera del subgrup C2, amb HEU 9849[...]W0, cap Secretaria director/a general, lloc de treball número 25325, subgrup C1/C2, nivell competencial 16 i complement específic E032.

*Quart*

Declarar desert el lloc de treball núm. 3194 per les raons exposades.

El cessament en l'actual lloc de treball de les persones nomenades es produirà d'ofici el mateix dia en què es publique la present resolució en el *Diari Oficial de la Generalitat Valenciana*, i la presa de possessió en el nou destí es produirà l'endemà de la publicació de la present resolució en el *Diari Oficial de la Generalitat Valenciana*.

La publicació de la present resolució produirà els efectes de notificació, d’acord amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.

Contra la present resolució que posa fi a la via administrativa es podrà interposar, potestativament, un recurs de reposició davant el mateix òrgan que va dictar l'acte que és objecte del recurs, en el termini d'un mes, a comptar de l'endemà de la seua publicació; o recurs contenciós administratiu davant els jutjats contenciosos administratius de València, o del domicili del demandant a elecció d'este, en el termini de dos mesos, a comptar de l'endemà de la seua publicació.

Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna*.*

  

València, 27 de setembre de 2024

P. D. Resolució de 12 d'agost de 2024 (DOGV 9916 de 16/08/2024)

Juan Martínez Caballero

Sotssecretari de la Conselleria de Medi Ambient, Infraestructures i Territori